
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 231
                                                           din 28 octombrie 2021
        privind prelungirea folosinţei gratuite a unui spaţiu cu altă destinaţie decât locuinţă

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.094/06.10.2021 şi la Consiliul Local Sighișoara cu nr. 29.870/20.10.2021, de referatul de aprobare, înregistrat cu nr. 28.095/06.10.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea adresată Municipiului Sighişoara de către doamna Maria Gheorghiu Mosora, în calitate de președinte a Ligii Pensionarilor din judeţul Mureş – Filiala Sighișoara, înregistrată cu nr. 27.331/29.09.2021, cu referire la prelungirea perioadei de transmitere în folosinţă gratuită, a cărui termen expiră la data de 30.11.2021, precum şi acordarea gratuităţii legate de cheltuielile de întreţinere a spaţiului cu altă destinaţie decât locuinţă, situat în Municipiul Sighişoara, str. Hermann Oberth, nr. 22, necesar bunei desfăşurări a activităţii asociației; 

Având în vedere prevederile Hotărârii Consiliului Local Sighişoara nr. 95 din 28 noiembrie 2016 privind transmiterea în folosinţă gratuită a unui spaţiu cu altă destinaţie decât locuinţă;

Având în vedere prevederile Hotărârii Consiliului Local Sighişoara nr. 177 din 31 octombrie 2019 privind completarea Hotărârii Consiliului Local Sighişoara nr. 95 din 28 noiembrie 2016;

Având în vedere Raportul privind activitatea asociației, înregistrat la Municipiul Sighişoara cu nr. 28.002/06.10.2021; 

Având în vedere că imobilul, în care este situat spațiul din Municipiul Sighişoara, str. Hermann Oberth nr. 22, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 28 şi art. 32 din Legea nr. 502/2004 privind asociaţiile pensionarilor, cu modificările şi completările ulterioare;

Având în vedere prevederile art. 349 şi următoarele din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, referitoare la folosinţa gratuită;
Având în vedere Raportul de specialitate al Serviciului Evidenţa Patrimoniului şi Fond Locativ, înregistrat cu nr. 28.096/06.10.2021, prin care se propune prelungirea folosinţei gratuite a unui spaţiu cu altă destinaţie decât locuinţă;
Având în vedere avizele favorabile ale tuturor comisiilor pe domenii de specialitate;
În temeiul art. 108, art. 129 alin. (2) lit. ”c” şi ”d”, alin. (7) lit. ”b”, ”c”, ”s” și alin. (14), a art. 139 alin. (1) și alin. (3) lit. ”g” şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

         H O T Ă R Ă Ş T E:

Art. 1. Se aprobă prelungirea duratei de transmitere în folosință gratuită a spațiului cu altă destinaţie decât locuinţă, situat în Municipiul Sighişoara, str. Hermann Oberth nr. 22, către Liga Pensionarilor din judeţul Mureş – Filiala Sighișoara, pentru desfășurarea activității asociației, cu o perioadă de 5 (cinci) ani, începând cu data de 01.12.2021.

(2) Restul prevederilor Hotărârii Consiliului Local Sighişoara nr. 95 din 28 noiembrie 2016 privind transmiterea în folosinţă gratuită a unui spaţiu cu altă destinaţie decât locuinţă, așa cum a fost completată prin Hotărârea Consiliului Local Sighişoara nr. 177 din 31 octombrie 2019, rămân valabile, urmând a se aplica pe toată durata de transmitere în folosință gratuită a imobilului mai sus individualizat.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcţia Economică, Serviciul Evidenţa Patrimoniului şi Fond Locativ din cadrul Municipiului Sighișoara și Liga Pensionarilor din județul Mureș – Filiala Sighișoara. 

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Liga Pensionarilor din județul Mureș – Filiala Sighișoara. 
12 ex. 

B.A. 
